Министарско прасе
Замислите тај малер да и г. министарство прасе утече, да и г. Министар остане без прасета као ја; да и ја и г. министар будемо исте судбине.

Али г. министар, разуме се, није као ја јурио за прасетом. Он просто телефоном јавио Управи вароши Београда:
 

- Ало!

- Ало!

- Утекло ми прасе.

Па сад замислите старешине квартова, па замислите писаре, и замислите да се све до догађаја о Божићу, а да се о Новој години припремеју извесна унапређења. Можете мислити већ како је сваки писар у себи помислио:

- Не, ово ми може бити још класу израдити.

И онда, свако је легао на посао. Видиш тек, иде писар из кварта варошког, за њега жандарм и носи прасе. Иду право министровој кући.

- Г. министре, час ми је известити вас да сам предузетник истрагом одмах пронашао прасе.

Мало после, видиш упутства су писар кварта врачарског, а за њега жандарм и носи друго прасе.

- Г. министре, час ми је ...

Не прође ни двадесет минута, ево га тек писар кварта савамалског, и за њега жандарм, носећи треће прасе.

- Г. министре, час ми је ...

Већ три прасета грокћу у г. министровој авлији и већ три писара сањају класу, а ево га и четврти - писар кварта дорћолског и за њега жандарм, и носи прасе:

- Г. министре, час ми је известити вас да сам таки нашао изгубљено прасе.

Мало онда, стигоше једна кола. Из њих изиђе комесар топчидерске полиције и за њега жандарм носи прасе.

- Замислите, г. министре, утекло је чак у Топчидер, ал 'одмах сам га нашао. Не може оно мени промаћи.

Најзад стиже и писар кварта палилулског и за њега жандарм носи - ћурана. Није нашао прасе, ал 'свеједно, нашао је ћурана, а неће ваљда због те ситне околности да изостане иза својих другова.

- Ама ја нисам изгубио ћурана! - виче г. министар.

- Јесте ли ви сигурни, г. министре, да то није био ћуран?

И тако, док сам ја остао без прасета, у г. министровој соби грокће по један представник свакога кварта, а по један писар у сваком кварту очекује унапређење о Новој години.

Да сам министар полиције, па да ми утече прасе, ја бих јавио свима окружим начелима да је утекло.